**Útmutató a kéziratok elkészítéséhez**

Készült: 2024. január

Érvényes: 2024. második lapszámtól

**Tartalomjegyzék**

[1. Formai követelmények 2](#_Toc161729898)

[1.1. Általános szabályok 2](#_Toc161729899)

[1.2. Táblázatok 2](#_Toc161729900)

[1.3. Ábrák 2](#_Toc161729901)

[2. A kézirat szerkezete, felépítése 3](#_Toc161729902)

[2.1. Cím magyar és angol nyelven 3](#_Toc161729903)

[2.2. Szerző(k) neve 3](#_Toc161729904)

[2.3. Összefoglaló magyar és angol nyelven 3](#_Toc161729905)

[2.4. Bevezetés és/vagy Irodalmi áttekintés 3](#_Toc161729906)

[2.5. Anyag(ok) és módszer(ek) 4](#_Toc161729907)

[2.6. Eredmények 4](#_Toc161729908)

[2.7. Megbeszélés 4](#_Toc161729909)

[2.8. Következtetések, javaslatok 4](#_Toc161729910)

[2.9. Köszönetnyilvánítás 4](#_Toc161729911)

[2.10. Felhasznált irodalom 4](#_Toc161729912)

[2.11. A szerző(k) munkahelye 5](#_Toc161729913)

[2.12. Angol nyelvű dolgozatok 5](#_Toc161729914)

[2.13. Szakirodalmi szemlecikkek 6](#_Toc161729915)

[3. Doktori disszertációk összefoglalóinak megjelentetése 6](#_Toc161729916)

[4. Egyebek 6](#_Toc161729917)

[5. A kézirat beküldése 6](#_Toc161729918)

[6. A kézirat bírálata 7](#_Toc161729919)

[7. A cikk megjelenése 7](#_Toc161729920)

[1. melléklet: Szerzői nyilatkozat 8](#_Toc161729921)

[2. melléklet: Útmutató a bírálatok elkészítéséhez 9](#_Toc161729922)

[3. melléklet: Folyamatábra 10](#_Toc161729923)

# 1. Formai követelmények

## 1.1. Általános szabályok

A kéziratok szöveges részének magyar vagy angol nyelven, míg a cikkek címének, az összefoglalónak, illetve a táblázat- és ábraszövegeknek magyar és angol nyelven kell elkészülnie, figyelemmel a következőkre:

* A kézirat maximális terjedelme táblázatokkal és ábrákkal együtt 15 oldal.
* A papírméret A4, az alsó, felső, jobb oldali és bal oldali margó egyaránt 2,5 cm.
* A sorokat folyamatos számozással kell ellátni.
* A sortáv szimpla, a betűméret 12, a betűtípus Times New Roman.
* Az összefoglalókat, a táblázatokat és az ábrákat a szövegbe, a helyükre beillesztve kérjük szerkeszteni.
* A kéziratban az új bekezdések első sora 1,25 cm-es behúzással kezdődjön.
* A fejezetcímek és az alfejezet címek, a táblázatok és az ábrák, valamint a képletek előtt és után 12 pt helykihagyás legyen
* A fejezeteket és az alfejezeteket számozni kell, és balra kell igazítani.
* Az idézett szerzők neve a kéziratban és az irodalomjegyzékben is dőlt betűvel írandó.
* A cím középre igazítva, nagy, vastagon szedett 14-es betűkkel legyen megírva.

## 1.2. Táblázatok

Kérjük szerzőinket, hogy a táblázatok szerkesztésekor a következőkre legyenek figyelemmel:

* a táblázat sorszáma a bal felső sarokba kerüljön, dőlt betűkkel írva;
* utána kettőspont, majd a táblázat címe félkövér betűkkel írva;
* címe legyen rövid, de kifejező;
* a táblázat címsora után 6pt helykihagyás;
* elhelyezése legyen a sorokkal megegyező irányú (ne legyen fekvő formátumú), azaz lehetőség szerint ne tartalmazzon több mint megnevezés + hét számoszlopot (legyen a lehetőségekhez képest a legegyszerűbben szerkesztve);
* a “fej” szöveg lehetőleg rövid legyen, használhatók az elfogadott rövidítések.
* A normál sorokra kereszt irányba szövegeket ne írjunk, az oszlopok és sorok első szavai nagybetűvel kezdődnek.
* Kerülendő ugyanazon adatok közlése táblázatban és ábrán.
* Csak értelmezhető mennyiségű tizedes szám közlése ajánlatos. A táblázatokban lévő számokat jobbra kell igazítani.
* Csillag (\*, \*\* vagy \*\*\*) csak a szignifikancia szintek jelölésére alkalmazható, értelmezéssel a táblázat, vagy ábra lábjegyzetében.
* Az angol (vagy magyar) nyelven nem érthető szöveget zárójelbe tett számmal kell jelölni, majd a táblázat alatt, az angol (vagy magyar) nyelvű cím után, új sorban kezdve, a megfelelő fordítási szöveg után újra leírni [pl.: emse (1); …gilt (1)].
* Nem fordítandók a nemzetközi szakirodalomban elfogadott rövidítések.
* A nem szokványos rövidítéseket értelmezni és fordítani szükséges.
* A felhasznált rövidítések és az alkalmazott jelek, az táblázat alatt, lábjegyzetben értelmezendők.

## 1.3. Ábrák

Az ábrák és fényképek elkészítésére - értelemszerűen - mindazon előírások érvényesek, mint a táblázatokra. A kézirat mellett kérjük az ábrákat MS Excel, a fényképeket képfájl (jpg, tiff, png, bmp stb.) formában külön is elküldeni. A képeket olyan méretben, hogy azok max. 50%-os kicsinyítést - az értelmezhetőség romlása nélkül - elbírjanak.

# 2. A kézirat szerkezete, felépítése

## 2.1. Cím magyar és angol nyelven

A cím legyen tömör és jellemző, fejezze ki a munka tartalmát. Cikksorozatot csak indokolt esetben fogadunk közlésre. Ilyen esetben feltüntetendő a közlemény sorszáma (pl. 1. Közlemény, ill. 1st Paper). Az alcím 12-es betűmérettel írandó.

Az angol nyelvű cím közvetlenül a magyar nyelvű cím után következik. Az angol nyelvű cím jelentése a magyarral azonos legyen.

## 2.2. Szerző(k) neve

Kérjük megadni valamennyi szerző pontos nevét. A családnevet végig nagybetűvel, a keresztnevet kisbetűvel kell kiírni. A nevek között „−” legyen.

## 2.3. Összefoglaló magyar és angol nyelven

Legyen tömör, de egyben adjon teljes körű tájékoztatást a közlemény célkitűzéséről, módszereiről, eredményeiről és következtetéseiről. Az összefoglaló ne legyen hosszabb, mint kb. 1200 betűhely. Kérjük az egyes szám, vagy többes szám 3. személyű használatát. Például:

* „Jelen közlemény célja…, A szerzők a tenyészbikákat öt csoportra osztották, majd a bikacsoportok átlagos tenyészértékét becsülték meg.”

Az összefoglalást követően 5-6 kulcsszó következik. Ezek legyenek lényegre törőek, adjanak iránymutatást a dolgozat tartalmával kapcsolatban.

Az összefoglalás fejezetet követően megjegyzendő, ha a közlemény eredeti verziója tudományos konferencián hangzott el, vagy egy külföldön korábban már megjelent cikk módosított, magyar nyelvű változata.

Az angol nyelvű összefoglalás formája teljes mértékben megegyezik a magyar nyelvű összefoglalóval, az alábbi kivétellel:

Kérjük szerzőinket, a külföldi olvasók számára - a jobb érthetőség érdekében - legyenek kedvesek az angol nyelvű összefoglalásból kiegészített változatot készíteni. Ezt az összefoglalást négy részre kell tagolni (Objective, Methods, Results, Conclusions), és bővebben, legalább 2000-2500 betűhellyel megírni.

## 2.4. Bevezetés és/vagy Irodalmi áttekintés

Tartalmaznia kell az elvégzett kutatómunka célkitűzését, valamint a kapcsolódó hazai és nemzetközi szakirodalmi referenciákat. A szerkesztőbizottság különleges hangsúlyt helyez - különösképp a hazai szerzők esetében - a magyar szakirodalom feldolgozására.

Hivatkozás egy vagy két szerzőre a családnév dőlt betűvel írásával és a mű megjelenésének évszámával történhet [... munkájában *Kis* (1999) arról ír..., vagy ...állított be kísérletet (*Kis és Nagy*, 1999)].

Több szerzős közlemény esetén hasonlóan kell eljárni, azzal a különbséggel, hogy csak az első szerző neve „*és mtsai*”, valamint ebben az esetben is, a mű megjelenésének évszáma kerül közlésre [...*Kis és mtsai* (1999) megjegyzik ..., vagy ...mutatták ki (*Nagy és mtsai*, 1993; *Kis és mtsai*, 1999)].

Több szerző azonos megállapítására hivatkozáskor, a megjelenés sorrendjében kell közölni a neveket.

## 2.5. Anyag(ok) és módszer(ek)

E fejezetnek kell tartalmaznia a beállított kísérlet(ek)ben alkalmazott valamennyi anyag és módszer pontos leírását, valamint a kísérlet tervezésekor és értékelésekor alkalmazott biometriai eljárásokat. Szükség esetén a fejezet alfejezetekre osztható.

Ajánlatos a speciális vegyszerek (valamint egyéb anyagok pl. takarmány-kiegészítők, gyógyszerek, stb.) és műszerek jellemző adatait (gyártó neve és címe; reagensek, vegyszerek esetében katalógusszám) is közölni.

Kémiai, biokémiai módszerek esetén, amennyiben abban érdemi változtatás nem történt elegendő az eredeti módszer leírásra hivatkozni (pl.: „A fehérje tartalom meghatározása *Lowry és mtsai* (1951) módszerével történt.”). Szabvány módszerek esetén elegendő a szabványra történő hivatkozás (pl.: MSZ-EN 4322).

Ha a bemutatott munka, a dolgozat állatkísérletre épült, fel kell tüntetni az etikai engedély számát is.

## 2.6. Eredmények

A közlemény e részében kell közölni az elért eredményeket, a hozzátartozó táblázatokkal és ábrákkal együtt. Szükség esetén alfejezetekre osztható.

## 2.7. Megbeszélés

Ez a rész szükség szerint összevonható az “Eredmények” fejezettel. Az eredmények megvitatása, összevetése, ütköztetése a hazai és nemzetközi szakirodalmi megállapítások tükrében.

## 2.8. Következtetések, javaslatok

A kísérlet, a kutatómunka eredményeiből levonható következtetések ismertetése, a gyakorlat számára átadható javaslatok.

## 2.9. Köszönetnyilvánítás

Szükség szerint lehetséges.

## 2.10. Felhasznált irodalom

A jegyzék csak a közleményben hivatkozott műveket tartalmazhatja, azokat azonban kivétel nélkül tartalmaznia kell. A forrásmunkákat az első szerző neve szerinti ABC sorrendben (névegyezés esetén a további nevek ABC sorrendje, ill. az évszám szerint) kell felsorolni.

Ugyanazon szerző(k) azonos évben megjelent közleményeit évszám, majd “a” vagy “b” vagy “c” jelölés különböztetheti meg.

Hivatkozás folyóiratból:

* + a szerző(k) családneve (vessző) és keresztnevének kezdőbetűje (pont) dőlt betűvel írandó,
	+ több szerző esetén a nevek között kötőjellel,
	+ a megjelenés évszáma zárójelben, majd kettőspont,
	+ a mű címe eredeti nyelven, vagy angolul (ha a mű címe nem eredeti nyelven kerül feltüntetésre, jelezni kell mi volt az eredeti nyelv),
	+ majd a folyóirat megnevezése (a nemzetközileg elfogadott rövidítést kell alkalmazni, nem kell kiírni a folyóirat teljes nevét),
	+ évfolyamszám, kezdő és befejező oldal.
	+ Ahol rendelkezésre áll, kerüljön feltüntetésre a DOI azonosító is.

Például:

* *Polgár, J. P. – Szabó, F. – Kovács, Á. – Kovács-Mesterházy, Z. – Bene, Sz.* (2023): Characteristics of meat production traits in the Hungarian Simmental herd selected for the simultaneous improvement of milk and meat production. Arch. Anim. Breed., 66. 233–244. <https://doi.org/10.5194/aab-66-233-2023>
* *Szabó, F. – Füller, I. – Fördős, A. – Keller, K. – Nagy, B. – Nagy, L. – Bene, Sz.* (2006): Húshasznú magyar tarka borjak választási eredménye. 1. Közlemény: Környezeti hatások. Állatteny. Tak., 55. 333–342.
* *Wells, P. N. T.* (1991): The description of animal farm and function. Liv. Prod. Sci., 27. 19–34. [https://doi.org/10.1016/0301-6226(91)90043-P](https://doi.org/10.1016/0301-6226%2891%2990043-P)
* *Schmidt, J. – Sipőcz, P. – Sipőcz, J.* (2000): Bypass protein in feeding of high-yielding dairy cows. Hung. J. Anim. Prod., 49. 37–50. [In Hungarian]

Könyv esetében a szerző(k) és évszám (hasonlóan, mint a folyóiratokból), a könyv címe eredeti nyelven, a kiadó neve és székhelye, a könyv oldalszáma. Például:

* *Baintner, K.* (1982): Hogyan írjunk tudományos közleményeket? TAKEFT Kiadó, Budapest, 105.

Amennyiben a könyv egy kiemelt fejezetére történik hivatkozás, úgy az előbbiek, de azonos szerző esetén, a következő példa szerint:

* *Eco, U.* (szerk.) (1991): A végső szöveg megszerkesztése. In: Hogyan írjunk szakdolgozatot? Gondolat, Budapest, 221–253.

Különböző szerzők esetén pedig:

* *Gyűrű, F.* (1992): A ló anatómiája. In: Lótenyésztők kézikönyve. Szerk.: *Bodó, I. – Hecker, W.*, Mezőgazda Kiadó, Budapest, 430.

Egyéb közlemények (kongresszusi anyag, intézeti/egyetemi kiadvány, disszertáció, kutatási jelentés stb.) esetében, a fenti példáknak megfelelően, értelemszerűen kell eljárni.

Az irodalomjegyzékben valamennyi szerző nevét fel kell tüntetni, az “és mtsai” vagy az “et al.” nem használható. Külön felhívjuk szerzőink szíves figyelmét az idegen nevek és szavak gondos helyesírására, továbbá a folyóiratok nemzetközileg elfogadott rövidítéseinek pontos használatára.

## 2.11. A szerző(k) munkahelye

A kézirat végén magyar és angol nyelven kérjük megadni a közlemény elkészülési helyének (intézményének, városának) pontos elnevezését, ill. címét. Kérjük megjelölni a kapcsolattartó személy (levelező szerző) nevét, továbbá feltüntetni az e-mail címét.

## 2.12. Angol nyelvű dolgozatok

A folyóiratban lehetőség van angol nyelvű dolgozatok közlésére is. Az angol nyelvű kéziratra ugyanazok a formai szabályok vonatkoznak, mint a magyar nyelvű verzióra. Értelemszerűen, ami a magyar nyelvű verzióban magyarul íródik, azt az angol nyelvű verzióban angolul kell megírni, és ugyanígy fordítva is, ami a magyarban angolul íródik, az angol dolgozatban magyarul kell szerepeltetni.

Az amerikai, vagy angol írásmód egyaránt elfogadható, de a kéziratban egységesen csak az egyik használandó.

Az angol nyelvű dolgozatban a szakirodalmi források címet, ill. a folyóiratok, könyvek nevét kizárólag angol nyelven kell feltüntetni.

## 2.13. Szakirodalmi szemlecikkek

A folyóirat lehetőséget kínál szakirodalmi szemlecikkek megjelentetésére is. A szemlecikkek tagolása és felépítése eltérhet a 2. fejezetben korábban leírtaktól. A szemlecikkek logikus felépítése és összeállítása, valamint a fejezetcímek meghatározása - a téma, illetve az érintett kutatási terület sajátosságai alapján - a szerzők hatáskörébe tartozik. A vonatkozó formai követelmények a szakirodalmi szemlecikkekre is érvényesek.

# 3. Doktori disszertációk összefoglalóinak megjelentetése

A folyóiratban van lehetőség a vonatkozó tudományterületeken megvédett doktori dolgozatok összefoglalójának a közlésére. Ehhez

* kérjük közölni a szerző nevét, a disszertáció pontos címét és fokozatát (pl.: Ph.D., vagy D.Sc. stb.),
* a témavezető(k), a hivatalos bírálók nevét és tudományos fokozatát,
* a disszertáció rövid ismertetését, beleértve az elfogadott tudományos eredményeket (az ismertetést magyar és angol nyelven, nyelvenként maximum 2500 betűhely terjedelemben kell a szerkesztőségnek megküldeni),
* továbbá a fokozatot jóváhagyó szervezet (TMB, egyetem) nevét és a jóváhagyás időpontját.
* Közlendő továbbá a szerző elérhetősége és e-mail címe is.

# 4. Egyebek

Kérjük szerzőinket, fogalmazzanak világosan és érthetően, a magyar nyelv szabályai szerint:

* *MTA* (2015): A magyar helyesírás szabályai. Új magyar helyesírás. 12. kiadás, Akadémiai Kiadó,Budapest.

Kérjük, ha lehet, ne használjanak idegen fogalmakat, segítsék elő, hogy szakmánk nyelvezete minél jobban megfeleljen a szép magyar beszéd és fogalmazás követelményeinek.

Kérjük elkerülni a sorok közötti táblázatszerű szöveg és adatok közlését.

A görög és cirill betűket kérjük a MS Word véleményezés/megjegyzés funkcióval a kézirat margójára is kiírni (pl. nagy ómega). Kerülendők az oldal alján lévő lábjegyzetek.

A közleményekben az SI mértékegységek használandók.

Kérjük szerzőinket, hogy beküldendő kéziratuk angol nyelvű részeit gondosan készítsék el, különös tekintettel a szakkifejezések helyes használatára.

A kéziratban dőlt betűvel kell írni a következőket: az idézett szerzők neve, a növény, állat és anatómiai tudományos elnevezések, a hivatkozott táblázat és ábra (pl.: *1. táblázat*), a közhasználatú latin vagy görög szavak (pl.: *in vitro*).

A szerkesztőbizottság korábbi állásfoglalása szerint a „súly” megjelölés használatos. Gyakori a „tömeg”, vagy a „súly” és „tömeg” felváltva történő helytelen használata.

Folyóiratunkban a szignifikancia jelölésére a kis „p” betű használata az elfogadott.

A kapcsolattartás a szerkesztőséggel kizárólag elektronikus úton (e-mail) történik. Postai úton semmit sem kell a szerkesztőségbe küldeni.

# 5. A kézirat beküldése

Az elkészült kéziratokat a szerkesztőségnek kizárólag elektronikus formában kell megküldeni. A beérkezett kéziratokat a technikai szerkesztő fogadja, a kézirat beérkezéséről visszaigazoló üzenetet küld.

Az elkészült kézirat mellé csatolni kell az *1. mellékletben* szereplő nyilatkozatot. Ezt a levelező szerző aláírásával, szkennelt, vagy elektronikusan aláírt formában kérjük benyújtani.

A dolgozat tartalmáért a szerző(k) felel(nek). A szerkesztőség nyomatékosan kéri az angol nyelvű szövegrészek gondos, szakmai és nyelvhelyességi, lehetőleg anyanyelvi ellenőrzését.

A szerkesztőség címe:

Állattenyésztés és Takarmányozás Szerkesztősége

Magyar Agrár- és Élettudományi Egyetem Georgikon Campus

8360 Keszthely, Deák Ferenc utca 16.

Főszerkesztő, technikai szerkesztő: Dr. Bene Szabolcs

E-mail: bene.szabolcs.albin@uni-mate.hu

Telefon: +36-30-633-3278; +36-83-545-398

# 6. A kézirat bírálata

A beküldött kéziratokat, a szerzők nevének közlése nélkül, a szerkesztőség két bírálónak (ellentétes vélemény esetén egy harmadiknak) küldi meg, és a bírálatok alapján dönt az elfogadásról (lásd *2. melléklet*). Amennyiben az szükséges, akkor a bíráló nevének közlése nélkül, a szerkesztőségi észrevételekkel kiegészítve visszaküldi a kéziratot a szerző(k)nek, a végleges változat elkészítése érdekében (lásd *3. melléklet*).

# 7. A cikk megjelenése

Az elfogadott közlemények javítások utáni, végső változatát kizárólag elektronikus verzióban (lehetőség szerint MS Word 2003, tehát „doc” formában) kell a technikai szerkesztőnek beküldeni (e-mail: bene.szabolcs.albin@uni-mate.hu). Amennyiben a kézirat tartalmaz ábrát, vagy fényképet, azokat kérjük külön fájlban a kézirat mellé csatolni. A folyóiratban ezek alap esetben fekete-fehérben jelennek meg, de színes fotók és ábrák közlésére is van lehetőség.

A szerkesztőség fenntartja magának a jogot arra,

* hogy mindazon kéziratokat, amelyek nem felelnek meg az előbbiekben ismertetett előírásoknak, a szerző(k)nek visszaküldje;
* továbbá arra is, hogy szükség esetén, a kéziratban, a szakmai mondanivalót nem érintő, kisebb javításokat, módosításokat végezhessen el (pl. stiláris javítások, táblázat- vagy ábramódosítás).

A kéziratból készült utolsó, ún. “tördelt” levonatot (*proof -* PDF fájl formátumban) a nyomdába küldés előtt a szerzőknek elektronikusan megküldjük. Kérjük a szerző(k)et, ezt az eredeti szöveggel (adatokkal stb.) egyeztessék, a szükséges javításokat

* kék színű tollal, a szabványos korrektúra jelekkel, az aktuális sorban, a lap jobb vagy bal margóján végezzék el, majd a javított kéziratot szkennelve küldjék el a szerkesztőségbe.
* vagy PDF korrektúrával elektronikus utón jelezzék a hibákat, majd a javításokat tartalmazó fájlt e-mailben küldjék el a szerkesztőségbe.

A levonatot, a beküldéskor kapcsolattartóként megjelölt szerzőnek küldjük ki, és kérjük azt az e-mail küldésétől számított három napon belül elektronikusan visszaküldeni.

Az eredeti kézirattól eltérő javítást, csak kivételes esetekben tud a szerkesztőség elfogadni.

Az elfogadott kéziratok a szerkesztőségbe érkezés dátumának feltüntetésével jelennek meg.

A kapcsolattartóként megjelölt szerző címére a megjelent folyóirat egy példányát díjmentesen elküldjük. Az esetleges többlet példány igényt kérjük előre jelezni.

## 1. melléklet: Szerzői nyilatkozat

|  |
| --- |
| **Nyilatkozat** |
| Kézirat címe: |  |
| Szerzők: |  |
| Levelező szerző: |  |
| Levelező szerző címe, elérhetősége: |  |
| A fent nevezett kézirat kapcsán az alábbi nyilatkozatot teszem: |
| 1. | A kézirat az Állattenyésztés és Takarmányozás folyóirat kéziratok elkészítésére vonatkozó útmutatója szerint került összeállításra. |
| 2. | A kézirat az Állattenyésztés és Takarmányozás folyóirat formai és alaki követelményeinek megfelel. |
| 3. | A kézirat tartalmát valamennyi szerző ismeri, azzal egyetért és hozzájárul a kézirat Állattenyésztés ás Takarmányozás folyóiratban történő megjelenéséhez. A dolgozat tartalmáért a szerző(k) felel(nek). |
| 4. | A szerzők kéziratban megjelölt sorrendjével minden szerző egyet ért. A szerzők, illetve a szerzők sorrendje a beküldést követően véglegesnek tekinthető. |
| 5. | A kéziratban a források felhasználása, idézése és kezelése a vonatkozó tudományetikai szabályok betartása mellett történt. |
| 6. | A kéziratban lévő angol nyelvű szövegrészek, címek és lábjegyzetek anyanyelvi ellenőrzése (*proofreading*) megtörtént. |
| 7. | Abban az esetben, ha a kézirat egy korábban külföldön megjelent dolgozat módosított, magyar nyelvű változata, az eredeti mű adatai (szerzők, cím, folyóirat, DOI azonosító stb.) a kéziratban pontosan fel lettek tüntetve. |
| Kelt: |
| levelező szerző aláírása |

## 2. melléklet: Útmutató a bírálatok elkészítéséhez

|  |
| --- |
| **Lektori vélemény** |
| Azonosító: |  |
| Kézirat címe: |  |
| 1. Tartalmaz-e a dolgozat új megállapításokat, vagy olyan szakmai ismereteket, amelyek a felsőfokú képesítésű agrárszakemberek számára hasznosak, új információkat nyújtanak? |
| 2. A kísérleti célkitűzés időszerűsége és megfogalmazása, a téma szakirodalmi áttekintése megfelelő-e, a vonatkozó hazai szakirodalom feldolgozásra került-e? |
| 3. Az alkalmazott kísérlettervezési és értékelési módszerek korszerűsége (az *in vivo* és *in vitro* kísérletek metodikája, a biometriai értékelés színvonala, a levont következtetések megalapozottsága). |
| 4. Tartalmaz-e a dolgozat vitaindító, vagy vitára okot adó megállapításokat? (Amennyiben igen, kérünk arra vonatkozó javaslatot, hogy szerkesztőségünk kit kérjen fel válaszadásra.) |
| 5. A dolgozat nyelvezetének helyessége, különös tekintettel arra a közös célunkra, miszerint növelni kívánjuk a szakszerű és szép magyar fogalmazás (beszéd) iránti igényességet. |
| 6. A dolgozat megfelel-e a vonatkozó formai - alaki előírásoknak? |
| Bírálata végén kérjük, egyértelműen nyilatkozzon a kézirat megjelentetésével kapcsolatos döntéséről (az alábbiak közül egy megjelölendő): |  |
| - elfogadja a kéziratot közlésre változtatás nélkül |  |
| - elfogadja a kéziratot közlésre minimális javítással |  |
| - elfogadja közlésre a dolgozatot annak alapos átdolgozását követően |  |
| - a javítások után kéri vissza az átdolgozott kéziratot ismételt bírálatra |  |
| - nem javasolja a cikk közlését |  |
| Kelt: |

## 3. melléklet: Folyamatábra

